# Daa-ocseed charboan

Daa-ocseed charboan|  |
| Stoo kemmigagh | sorçh d'unnid kemmigagh , as trace gas (en)  |
| Glout co-vreneenagh | 43.99 Da |
| Fowder ny ynlaghteyr | Jan Baptist van Helmont (en) , Joseph Black , as Joseph Priestley |
| Feddynit 'sy takson | MooadeeHomo sapiens , as Escherichia coli |
| Currym | saagh-heeyneyder, freaylleyder, jantagh irreeagh, feayraghteyr, gas ribbey çhiass , as preeu-hoeetyn |
| Strughtoor kemmigagh |
| Formley kemmigagh | CO2 |
|  |
| SMILES canoanagh |  Tuarastyl 2D C(=O)=O |
| InChI | Tuarastyl 3D |
| Troghyn |
| Glooid | 1.9768 g/m³ (ec 0 °C, gas) 925 g/m³ (ec 0 °C, ushlaght) 1,560 g/m³ (ec −78.5 °C, stooaltane)  |
| Bieauid sheean | 259 m/s (0 °C, gas)  |
| Lheieaght | 0.2 g/100 g (ushtey, 25 °C)  |
| Moment lectragh daa-phoullagh | 0 D |
| Sublimation temperature (en)  | −78.5 °C, −78 °C , as −78.4 °C |
| Entropaght voleagh stundayrtit | 213.7 J/(mol K) |
| Enthalpaght stundayrtit y chrooaght | 394 kJ/mol |
| Enthalpaght voleagh y ghaalaghey | 16.7 kJ/mol |
| Gaal-vroo | 56.5 atm (ec 20 °C)  |
| Gaue |
| Cagliagh roostee meanagh traa-veihit | 9,000 mg/m³ (10 h, Steatyn Unnaneysit America)  |
| Short-term exposure limit (en)  | 54,000 mg/m³ (no value)  |
| IDLH | 72,000 mg/m³ |
| Cummys çhiow ny Cruinney | 1 |
| NFPA 704 |

0
2
0
SA

  |

Ta **daa-ocseed charboan**, lesh y formley kemmigagh CO2, ny ghas gyn blass, gyn daah, as gyn soar. T'eh co-yeant veih un vreneen jeh carboan ta kianglt lesh daa vreneen jeh ocsygien. Ga nagh vel daa-ocseed charboan 0.03% jeh aer, t'eh feer scanshoil dy jarroo. Cha noddagh lussyn gaase fegooish daa-ocseed charboan. Fegooish lussyn, yioghe beiyn baase jeh accrys. Fegooish lussyn as beiyn, yioghe sheelnaue baase.

## Troghyn jeh daa-ocseed charboan

1. Gas gyn daah, gyn soar, gyn blass.
2. Cha nel daa-ocseed charboan cooney lesh lostey. Ta'n gas shoh mooghey lossaanyn.
3. Strimmey daa-ocseed charboan na aer.
4. Ta daa-ocseed charboan cur daah bane bainnagh er ushtey-eayil. Ta kelk (carbonaid chelkium, CaCO3 jeant. Stoo do-lheie myr shoh ta jeant liorish ym-obbraghey kemmigagh, ta shin gra jasscane rish. Shoh yn aght t'eh taghyrt:

Ushtey-eayil (hiddrocseed chelkium + daa-ocseed charboan → Kelk + Ushtey
Ca(OH)2 + CO2 → CaCO3 + H2O

Shoh troghyn scanshoil t'ec daa-ocseed charboan:

| Troghyn corpagh | Troghyn kemmigagh |
| --- | --- |
| Gas gyn daah, gyn soar, gyn blass. | Cha nel eh cooney lesh lostey. |
| Yn-lheie ayns ushtey. | T'eh cur daah bane er ushtey-eayil. |
| Ny strimmey na aer. Ta glooid daa-ocseed charboan keayrt dy lieh cho mooar as glooid aer, bunnys. |  |

## Ymmydyn jeh daa-ocseed charboan

1. **Joughyn keshagh.** Ta daa-ocseed charboan ayns gagh jough cheshagh. Ta'n daa-ocseed charboan fo broo ayndause shoh. Ta'n gas shoh goll er lheie ayns ushtey foddey ny saasey my t'eh fo broo. Tra ta'n jough ayns dty veeal, ta'n gas çheet magh ass y lheieys as jannoo bolganyn dy ghaa-ocseed charboan er dty hengey, red ta cur blass gear da'n jough. Ta ushtey-soda ny hambyl jeh jough as daa-ocseed charboan fo broo aynjee.
2. **Mooghey aileyn.** Ta daa-ocseed charboan goll er ymmydey ayns moogheyderyn.
3. **Feayraghey.** Fodmayd jannoo stooaltane bane ass daa-ocseed charboan fo broo. Ta shin gra "rio çhirrym" rish shoh er y fa dy vel eh jeeaghyn goll rish rio cadjin. Agh ta rio chirrym caghlaa dy jeeragh veih stooaltane gys gas, gyn çheet dy ve ny stooaltane. Myr shen cha nel rio çhirrym fliughey red erbee, as er yn oyr shen t'eh ymmydoil ry-hoi cummal bee riojit ny stayd feayr tra t'eh goll er arraghey. Chammah as shen, ta ymmyd jeant jeh rio çhirrym ayns thieyn-cloie as nyn lhied (taghyrtyn scaanagh as myr shen).